એટલામાં એક પ્રજ્ઞાચક્ષુ વિદ્યાર્થી મને પૂછ્યું "મેડમ તમે કહેતા હતા કે આ ટેકરીથી અડધું બેંગ્લોર દેખાય છે તો મારું ઘર તમે જોઇ શકો છો? મેં તેને પૂછ્યું તારું ઘર કેવું છે તે કે બહુ મોટું અને વિશાળ. એટલામાં જ ત્યાં એક ફોટોગ્રાફર આવી આ બાળકો માટે મને 200 રૂપિયા આપવા લાગ્યો. મને કહે "રાખો મેડમ, છોકરાને કંઇક નાસ્તો કરાવજો મારા વતી". સામાન્ય રીતે આવા ફોટોગ્રાફરને હું કદી ભાવ નહતી આપતી. હંમેશા 1 મિનિટમાં ફોટો પડાવો કહી પાછળ ફરતા રહેતા હોય છે. પણ આજે તેની માણસાઇ જોઇને હું ચકિત રહી ગઇ. મેં તેને પુછ્યું તમે રોજનું કેટલું કમાવો છો? તેણે કહ્યું "સરેરાશ 1000 રૂપિયા જેવું કમાઇ લઉં છું." મેં કહ્યું "તેમ 1000 રૂપિયા કમાવો છું તેમાંથી તમે 200 બાળકોને આપી દીધા. તેને બહુ ખુશ થઇને કહ્યું હા મેડમ!... સાચે તે ક્ષણે મને થઇ ગયું કે મોટાઇ પૈસાથી નહીં મોટા મનથી આવે છે.